**ტრაქტატი ივერიელთა მეფეთა და მთავართაგან დამტკიცებული ქართლისა, კახეთისა, იმერთა,**

**ოდიშისა და გურიისა, აღწერილი სამეფოსა ქალაქსა თფილისს 1790 წელსა**

ვინაიდან ყოველთავე ივერიელთა მსახლობელთა სამეფოსა შინა ქართლისა, კახეთისა, იმერისა, ოდიშისა და გურიისათა აქვსთ ერთი მორწმუნეობა, არიან შვილნი ერთისა კათოლიკე ეკლესიისაგან შობილნი და ერთისა ენისა მქონებელნი, აქვსთ მავასხელობითიცა სიყვარული ვითარცა სისხლით ნათესავთა და მოყვარობით შეკრულთა ურთიერთთა შორის.

ამისთვის ჩვენ ზემოხსენებულად ქვეყანათა ივერიისა და მეფენი და მთავარნი დამამტკიცებელნი საუკუნოსა ამის პირობისა სახელით ყოვლად ძლიერისა ღვთისათა აღვსთქვამთ მტკიცესა ამას ერთობასა, რომელიცა თვითეულად შემდგომთა შინა ჰაზრთა ცხად იქმნების.

 უფლის იესო ქრისტეს მონა მეფე ქართლისა, კახეთისა და სხვათა, ირაკლი მეორე ქრისტიანებრითა თანამდებობითა გარწმუნებთ ყოვლისა საიმერეთოსა მეფესა შვილიშვილსა ჩემსა სოლომონს და მთავარსა ოდიშისა და სხვათა სამთავროთა დადიანს გრიგოლს, და მთავარსა გურიის სვიმეონს და ერთობით თავადთა, აზნაურთა და ერთა ქვემოისა იბერიისა ესრეთ:

**მუხლი პირველი**

შევრაცხოთ ყოველი მტერი თქვენი მტერად ჩემდა და ყოვლისა სამეფოსა ჩემისა, და ვიყო მტერი მტერისა თქვენისა და მოყვარე მოყვრისა.

**მუხლი მეორე**

მაქვნდეს ზრუნვა დამშვიდებისათვის ქვეყანისა თქვენისა, და ყოვლისა შეძლებისა ჩემისაებრ ვიყო შემწე თქვენდა წინააღმდგომად მტერთა თქვენთა.

**მუხლი მესამე**

ვიყო მწადნელი ბედნიერებისა თქვენისათვის და დაცვად ძეთა იმერეთისათა ვითარცა მამა საზოგადო მათი.

**მუხლი მეოთხე**

უკეთო აღდგეს მტერი ვინმე თქვენზედა, დიდი ანუ მცირე, მხედრობითა ჩემითა ანუ სხვითა ძალითა, სიტყვითა და საქმითა შეძლებისა ჩემისაებრ მზა ვიყო შემწედ თქვენდა.

**მუხლი მეხუთე**

უზენაესისა მიმართ მფარველობისა საიმპერატოროსა უმაღლესისა კარისადმი, ვითარიცა მაქვნდეს შეკრულება. ვიყო მწადნელი თქვენდაცა უბედნიერესსა შინა მდგომარეობასა მოყვანებად მფარველობითა ერთბაშად ერთისა უავღუსტესისა კარისათა.

**მუხლი მეექვსე**

აღთქმა ამათ შინა ჩემთა ქრისტიანებრითა შევიკვრი თანამდებობათა თვით ძეთა ჩემთა, თავადთა საქართველოსათა და საზოგადოდ ერთა სჯულვუდებ, საუკუნოდ ერთგავარდ შეერთებასა ამას ქვემოისა ივერისა თანადა ვამცნებ ყოველთავე რათა მტკიცედ ებნენ ზემო აღწერილთა აღთქმათა შინა, ვითარა სჯულთა ზედა ეკკლესიურთა. იყავ ესრეთ ფიცი ვითარცა თანამდებობა ჩემი და ვჰგიე მტკიცედ ხელმიწერისა ამისა ჩემისაებრ

**მეფე ქართლისა, კახეთისა და სხვათა ერეკლე**

**დედოფალი ქართლისა, კახეთისა და სხვათა დარეჯან**

**საქართველოს კათალიკოსი ანტონ**

**ვიცე კანცლერი სოლომონ ლიონიძე**

ეს ტრაქტატი ქართველთა ერთიანობისადმი ზრუნვის ერთ-ერთი წერილობითი წყაროა, რომელშიც კარგად ჩანს, რომ ქართლ-კახეთის მეფე ერეკლე II და საქართველოს სხვა მეფე-მთავრები შესანიშნავად გრძნობდნენ, რომ საჭირო იყო ივერიის მთელი ძალების მობილიზება ივერიელთა გადარჩენისა და ბედნიერებისათვის (ერეკლე მეფის კარზე მომზადებულ ამ ტრაქტატს სხვა მეფე-მთავრები შეუერთდნენ).

თუმცა, ერთ-ერთი მოტივი, ამ ტრაქტატისა, ისიც იყო, რომ ერეკლე მეფესა და სხვა მეფე-მთავრებს სურდათ შეერთებოდნენ ერეკლე მეფის მიერ დადაებულ გეორგიევსკის ტრაქტატს, ანუ შესულიყვნენ რუსეთის მფარველობაში,  მეფე ერეკლეს ალბათ ისიც უნდოდა, რომ რუსებთან ოდნავ შერყეული მისი ურთიერთობები კვლავ გამყარებულიყო.

ამ დროს მიმდინარეობდა რუსეთ-ოსმალეთის ომი (1787-1791). ყველა მონაწილე მეფე-მთავრის მიერ დამტკიცებული ტრაქტატის ასლი ერეკლე II-მ მაშინვე იასიში (ახლა რუმინეთი) ოსმალებთან მოლაპარაკებაზე მყოფ რუსეთის დელეგაციის ხელმძღვანელ გ. პოტიომკინს გაუგზავნა. რუსებს ამ დოკუმენტით უნდა დაემტკიცებინათ, რომ საქართველოს სამეფო-სამთავროები თავისი ნებით შევიდნენ რუსეთის მფარველობის ქვეშ და რუსეთის დელეგაციას უფლება ჰქონდა ემოქმედა მათი სახელით...

სამწუხაროდ, ტრაქტატში არ ფიგურირებენ სამცხის და აფხაზეთის მთავრები, მაგრამ მხოლოდ იმის გამო, რომ იმ დროისათვის აღნიშნული ტერიტორიები დაპყრობილი ჰქონდა თურქეთის იმპერიას და ამ ძირძველ ქართულ მიწებზე ქართული მმართველობა გაუქმებული იყო. ამასთან, თავიდან აფხაზეთი დადიანთა სამფლობელო იყო იურიდიულად, აფხაზეთი ოდიშის (სამეგრელოს) სამთავროში შედიოდა. XVI საუკუნის ბოლოდან შარვაშიძეებმა დაიწყეს განკერძოებისათვის ბრძოლა, რომელიც XVII საუკუნის დასაწყისში დამთავრდა აფხაზეთის დამოუკიდებელი სამთავროს შექმნით.

თავიდან, საქართველოს სამეფოებად დაშლის შემდგომ, ოდიში (სამეგრელო) და აფხაზეთი დასავლეთ საქართველოს, იმერეთის მეფის სამართლებრივი სივრცე გახლდათ. თფილისის 1790წლისტრაქტატიმნიშვნელოვანიაიმითაც,რომქართველიმეფე-მთავრების დამოკიდებულებასავლენსსაქართველოსადმი,როგორცერთადერთიდაერთიანისამშობლოადმი.ქართველთაერთობისსაფუძვლადგამოცხადებულიაივერიელობა- ქართველობაანუსისხლითნათესაობა;ერთმორწმუნეობა -ერთიეკლესიისშვილობა;ერთიდედა-ენა;დაერთმანეთისადმისავალდებულო (მავასხელობითი)სიყვარული.

**თავისი განწყობით 1790 წლის თფილისის ტრაქტატი გვაგონებს ძველ საქართველოში შემუშავებულ ფორმულას: „ქართლად ფრიადი ქვეყანაი აღირაცხების, რომელსაცა შინა ქართულითა ენითა ჟამიშეიწირვის და ლოცვაი ყოველი აღესრულების“.**

ასევე ფრაზა: "არამედ დიდი ეფრემ მრავლისა კეთილისამომატყვებელ ექმნა ქვეყანასა ჩვენსა, რამეთუპირველად აღმოსავალისა კათალიკოსთა მიჰრონიიერუსალემით მოჰყვანდა. ხოლო ეფრემქრისტეჲსმიერითა ბრძანებითა მიჰრონისა კურთხევაჲ **ქართლს განაწესა**იერუსალეჲმისა პატრიაქისა განწესებითა და წამებითა სიხარულით. არამედ **ქართლად ფრიადი ქვეყანაჲ აღირაცხების, რომელსაცა შინა ქართულითა ენითა ჟამი შეიწირვის და ლოცვაჲ ყოველიაღესრულების,**ხოლო "კვირიელეჲსონი“ ბერძნულადითქუმის, რომელ არს ქართულად: "უფალო წყალობაყავ“, გინა თუ "უფალო შეგვიწყალენ“.

IX-X საუკუნეებში საქართველო არ იყო ერთიანი სახელმწიფო, შესაბამისად, ბუნებრივია, გიორგი მერჩულეს ეს ცნობილი ფორმულა ვერ მიიჩნევა ავტორის თანამედროვე ქართული სახელმწიფოს საზღვრებად, მაგრამ, უეჭველია, რომ ავტორი საუბრობს წარსულში არსებულ და მომავალში ასაღორძინებელი ქართული სახელმწიფოს საზღვრებზე.

აქვე აღვნიშნავთ, რომ გიორგი მეჩულის წარმოდგენილი მსჯელობა არის მცდელობა, თავისი პირვანდელი მნიშვნელობა - ქართველთა დიდი სახელმწიფოს აღნიშვნა - დაუბრუნოს **ქორონიმ "ქართლს"**, რომლის სემანტიკა დავიწროვდა არაბების ოკუპაციის დროს. ქართული ენის გავრცელების არეალსა[[2]](http://www.blogger.com/blogger.g?blogID=4739745337439928575" \l "_ftn2" \o ") და მირონის კურთხევის უფლებაზე ხასგასმით ქართველთა სახელმწიფოს სახელს - ტერმინს "ქართლს" - ვეღარ დაუბრუნდა თავდაპირველი მნიშვნელობა, მაგრამ მთავარი იდეა განხორციელდა: მომდევნო საუკუნეში აღდგა ქართველთა ერთიანი სახელმწიფო, რომლის სახელად დამკვიდრდა ეთნონიმისგან ნაწარმოები ახალი სახელი -**სა-ქართველ-ო.**ლოგიკურია მოსაზრება, რომ ქართველთა ერთიანი სახელმწიფოს აღორძინების აქტიური მხარდამჭერი იყო აშოტ კუროპალატიც[[3]](http://www.blogger.com/blogger.g?blogID=4739745337439928575" \l "_ftn3" \o ").

შდრ., ეთნონიმი "ქართველი" ადრიდანვე ყველა კუთხის (ქვეყნის) ქართველს ნიშნავს; ეს მრავალი წყაროთი დასტურდება; მაგ., საისტორიო წყაროებში აღნიშნულია, რომ არგვეთის (აფხაზეთის) მთავრები "ნათესავით ქართველნი“ იყვნენ: **"იყვნეს წმიდანი ესე მოწამენი დავით და კონსტანტინე ქართველნი სანახებისაგან არგვეთისა“.**

შდრ., ასევე: IX საუკუნის საეკლესიო მოღვაწის **წმინდა ილარიონ ქართველის** ცხოვრებაში ხაზგასმულია: „ილარიონ იყონათესავით ქართველი, ქუეყანით კახეთით“. **გიორგი მთაწმინდელის** თხზულებაში "ცხორებაჲ იოანესი დაეფთვიმესი“ კი ნათქვამია, რომ მესხი იოანე "იყო ნათესავით ქართველი“...

ამრიგად, შეგვიძლია ვთქვათ, რომ საქართველოს ოქროს ხანაში ქორონიმმა "ქართლმა" დაკარგა თავისი ძველი მნიშვნელობა (მას ჩაენაცვლა "საქართველო"), მაგრამ გამაერთიანებელი სემანტიკა შეინარჩულა ეთნონიმმა "ქართველმა".

სამწუხაროდ, ოსმალოებისა და სპარსელების შემოტევებისა და 1555 წლის გარიგების შემდეგ, ორი ძლიერი გეოპოლიტიკური მოთამაშის მიერ საქართველო ისევ დანაწევრდა სამეფო-სამთავროებად. XVI-XVII საუკუნეებში ეთნონიმმა "ქართველმაც" დაკარგა ზოგადეროვნული მნიშვნელობა და მარტოდენ პროვინცია ქართლის, ან ქართლ-კახეთის მოსახლეობის აღმნიშვნელად დავიწროვდა.

გაერთიანების მოსურნე ქართველებმა დაიწყეს ახალი, გამაერთიანებელი საკუთარი სახელების (ქორონიმის, ეთნონიმის) ძიება; ასეთი აღმოჩნდა **ივერია** და**ივერიელი.**ამ თვალსაზრისით საინტერესო დოკუმენტია 1790 წელს შექმნილი **"ივერიელთაერთობის ტრაქტატი"**.

ტრაქტატი მოიცავს შესავალ ზოგად ნაწილსა და ოთხი ქართული სამეფო-სამთავროს პირველი პირების მიერ შექმნილ 4 დოკუმენტს; კერძოდ, შესავალ ნაწილში ვკითხულობთ:

**"ვინაიდგან (ვინათგან) ყოველთავე ივერიელთა, მსახლობელთა სამეფოსა შინა ქართლისა, კახეთისა, იმერთა, ოდიშისა და გურიისათა აქვსთ ერთმორწმუნება (ერთმორწმუნეობა), არიან ძენი ერთისა კათოლიკე ეკლესიისაგან შობილნი და ერთისა ენისა მქონებელნი, აქვსთ მავასხებლობითიცა (მავასხელობითიცა) სიყვარული, ვითარცა სისხლით ნათესავთა და მოყვარობით შეკრულთა ურთიერთთა შორის, ამისთვის ჩვენ, ზემოხსენებულთა (ზემოხსენებულად) ქვეყანათა ივერიისათა (ივერიისა) მეფენი და მთავარნი, დამამტკიცებელნი საუკუნოსა ამის პირობისა, სახელითა ყოვლად ძლიერისა ღმრთისათა, აღუვსთქვამთ (აღვსთქვამთ) მტკიცესა ამას ერთობასა, რომელიცა თითოეულად შემდგომთა ჰაზრთა ცხად იქმნების"** (ქართული სამართლის ძეგლები, II, თბ., 1965, გვ. 501-507).

ამ შესავალ ნაწილს მოჰყვება "ტრახტატი პირველი", რომელსაც ხელს აწერს **ერეკლე -**მეფე ქართლისა, კახეთისა და სხვათა**,**ასევე: დედოფალი ქართლისა, კახეთისა და სხვათა **დარეჯანი,**საქართველოს **კათოლიკოსი ანტონი** და ვიცე-კანცლერი **სოლომონ ლიონიძე.**

მოვიყვანთ ერთ ამონარიდს ერეკლე მეორის ტექსტიდანაც:

"აღთქმათა ამათ შინა ჩემთა ქრისტიანებრითა შევიკვრი თანამდებობითა (/თანავალდებულებით - ტ.ფ.) თვით ძეთა ჩემთა, თავადთა **საქართველოსათა,**კეთილშობილთა და საზოგადოთა ერთა, სჯულუდებ საუკუნოდ **ერთგვამად შეერთებასა** ამას **ქვემოისა ივერიისა თანა** და ვამცნებ ყოველთავე, ვითარცა სჯულთა ზედა ეკლესიურთა. იყავნ ესრეთ!"

ერეკლე მეორის ტრაქტატის მონაცვლე დანარჩენი სამი "ტრახტატი" ეკუთვნით იმერეთის მეფე სოლომონს,  ოდიშისა და სხვა სამთავროთა **მთავარს გრიგოლ** **დადიანს** და გურიის **მთავარს სიმეონს.**თავის მხრივ, ისინიც აცხადებენ, რომ **ერთ სხეულად ერთიანდებიან** **ზემო ივერიის ქართველებთან.**

წარმოდგენილ ციტირებებში ჩვენ ყურადღებას გავამახვილებთ რამდენიმე ცნებაზე:

-  ყოველნი ივერიელნი;

-  ზემო და ქვემო ივერიის ქვეყანანი;

- ერთისა ენისა მქონებელნი;

- მავასხებლობითი/მავასხელობითი სიყვარული;

- ერთგვამად შეერთება.

**ყოველნი ივერიელნი.**

"ქართლის ცხოვრების" ტექსტიდან კარგად ჩანს, რომ ოდითგანვე ტერმინი  **"ქართველი"** აღნიშნავდა როგორც აღმოსავლთ საქართველოს (ქართლ-კახეთი, თუშ-ფშავ-ხევსურეთი, ხევი, ჰერეთი), ასევე, დასავლეთ საქართველოს (აფხაზეთი, ოდიში ანუ სამეგრელო, იმერეთი, გურია) და სამხრეთ საქართველოს -ლაზეთისა და ისტორიული მესხეთის (სპერი/ისპირი, აჭარა, ლაზეთი, ლივანა, შავშეთი, ტაო, ერუშეთი, სამცხე, ჯავახეთი) ისტორიულ, ავტოქთონ მოსახლეობას. როგორც ზემოთ აღინიშნა, 1555 წელს ამასიის ზავით განადგურებულ ქართველთა სახელმწიფოში დაკნინდა ტერმინ  "საქართველოს" სემანტიკაც,  სამაგალითოდ მოვიყვანთ ერთ ფრაგმენტს თავად ერეკლე მეორის "განწესებიდან":

"განწესებანი საქართველოს მეფის ირაკლისნი ძეთა თვისდამი სამეფოისათვის საქართველოისა": *"ის განწესებაები, რომელნიც ქვეით დაიწერება ჩემის სახელისა და საქართველოს დიდთა და მცირეთათვისა, ისინი სრულებით უნდა მიიღოთ და ჩემმა შვილებმაც და შვილიშვილებმაც და****საქართველოსა****და****კახეთისა****ერთა..." (ქართული სამართლის ძეგლები, 1965, გვ. 509).*

პარალელურად, ერეკლეს დროს "ქართველი" დამცრობილი იყო მხოლოდ ქართლელის აღმნიშვნელად. სწორედ ამით უნდა აიხსნას ის, რომ ერეკლე მეორის ტექსტებში გამოყენებული სიტყვა "საქართველო" ხან ქართლის სამეფოს, ხან კი ერეკლეს სამფლობელოს - ქართლ-კახეთს აღნიშნავს.

**სოლომონ ლიონიძის** ინიციატივით შექმნილი ტრაქტატის ხელმომწერებმა კარგად იცოდნენ, რომ**ერთი ისტორიის, ერთი ენისა და ერთი სისხლის მქონენი** იყვნენ, ამიტომ ბუნდოვანებისგან თავის დასაღწევად გაააქტიურეს უცხოურ წყაროებში საქართველოსა და ქართველთა აღმნიშვნელი ტერმინები: **ივერია** და **ივერიელნი**.

ქართველები თითქმის მსგავს სიტუაციაში ვართ დღესაც, ვინაიდან საერთაშორისო ველშიც და ქართულ სამეცნიერო თუ საინფორმაციო წრეებში, არაიშვიათად, ერთმანეთისგან იმიჯნება "ლაზი", სვანი, მეგრელი, მესხი და "ქართველი".

დანამდვილებით შეგვიძლია ვთქვათ, რომ ტერმინების: "ივერიელი" და "ივერია" წინა პლანზე წამოწევამ მომდევნი საუკუნეში თავისი ისტორიული მნიშვნელობა და არსი დაუბრუნა ტერმინებსაც:**"საქართველო"** და **"ქართველი"**(ამ კუთხით დიდი ამაგი ღვაწლი გასწიეს წმინდა ილია მართალმა და მისმა თანამებრძოლებმა).

**ზემო და ქვემო ივერიის ქვეყანანი.**

1790 წლის ტრაქტატის ტექსტიდან ნათლად ჩანს, რომ ივერია (=საქართველო) იყოფა ორ ნაწილად: ზემო ივერია და ქვემო ივერია.  **ზემო ივერიაა** აღმოსავლეთ საქართველო - ქართლ-კახეთი და ერეკლეს სხვა სამფლოებელოები. **ქვემო ივერია**არის იმერეთის სამეფო, ოდიში (დღევანდელი სამეგრელო) და დადიანის მმართველობას დაქვემდებარებული სხვა სამთავროები (იგულისხმება აფხაზეთის ნაწილი, სვანეთი, ლეჩხუმი)  და გურია (არაიშვიათად, მთელი დასავლეთი საქართველო იმერეთად - იმიერსაქართველოდ - იწოდება, აქაური ქართველები კი - იმერლებად < იმიერ-ელ-ი; ანალოგიური წარმოებისაა სვანური კილოების "ქავიშარ" - გადაღმა ქართველები, "სგავიშარ" - ცენტრის ქართველები).

ცალკე მსჯელობის საგანია ტერმინი "ქვეყანა". მსგავს კონტექსტში "ქვეყანა" გვახსოვს ცნობილი ფორმულიდან: "ქართლად ფრიადი ქვეყანაი აღირაცხების...". გამოთქმა "ფრიადი ქვეყანა" აქ ნიშნავს**მრავალ მხარეს,** მრავალ სამეფო-სამთავროს; ამ „ქვეყნებს“ აერთიანებს  ქართული ენა, როგორც ეკლესიისა და კულტურის ენა. მსგავსი სემანტიკისაა 1790 წლის „ტრახტატის“ ტექსტში გამოყენებული „ქვეყანაც“: **"ჩვენ, ზემოხსენებულთა ქვეყანათა ივერიისა მეფენი და მთავარნი"...**„**ქვეყანანი ივერიისა“** ნიშნავს ერთი სახელმწიფოს - ივერიის - შემადგენელ ნაწილებს, ივერიის მხარეებს; კერძოდ: ქართლს, კახეთსა და ერეკლეს სხვა სამფლობელოებს; ასევე,  იმერეთის სამეფოს, ოდიშს და დადიანს დაქვემდებარებულ სხვა მხარეებს (იგულისხმება აფხაზეთის ნაწილი, სვანეთის ნაწილი, ლეჩხუმი)  და გურიას.

აქვე აღვნიშნავ, რომ ტერმინი "ივერია", აკადემიკოს სიმონ ჯანაშიას სარწმუნო მტკიცებით, წარმოიშვა ერთი ქართული პროვინციის სახელისგან - "სპერისგან". 1790 წლის ტრაქტატზე ხელმოწერის დროს ეს ქართული პროვინცია უკვე ოსმალეთის მფლობელობაშია საქართველოს ისტორიულ ნაწილებთან - ლაზეთთან და ისტორიულ მესხეთთან (სამცხე-ჯავახეთსა და ტაო-კლარჯეთთან) ერთად. ამჟამად საქართველოს დაბრუნებული აქვს ისტორიული მესხეთისა და ლაზეთის მხოლოდ მცირე ნაწილი, ხოლო მაჭახლის ნაწილი, ლივანა, შავშეთ-კლარჯეთი, ამიერ- და იმიერტაო, ერუშეთი, სპერი და ლაზეთის დიდი ნაწილი ამჟამინდელი თურქეთის შემადგენლობაშია.

**ერთისა ენისა მქონებელნი.**

მე-18 საუკუნის დასასრულის ქართველ ხელისუფალთა ტექსტებში ჩვენთვის მთავარი ფრაზაა: "**ერთისა ენისა მქონებელნი".**გასაკვირია: ის მკვლევარნი თუ დაინტერესებულნი პირნი, რომლებიც დღეს ქართველთა რამდენიმე ენას ასახელებენ და მეგრელ-სვანთა დედაენად ქართულს არ თვლიან, რატომ უწევენ იგნორირებას ამ დოკუმენტში დაფიქსირებულ პოზიციას? არ მგონია, რომელიმე თანამედროვე პირმა თუ მკვლევარმა უფრო კომპეტენტურად განუსაზღვროს დედაენის სტატუსი 221 წლის წინ ტრაქტატის ხელმომწერ გრიგოლ დადიანსა თუ მეფე სოლომონს.

**მავასხებლობითი/მავასხელობითი სიყვარული.**

221 წლის წინანდელი ტრაქტატის ხელმომწერი "**ერთისა ენისა მქონებელნი" ზემო და ქვემო ივერიის მეფენი და მთავარნი,**ალბათ, მაშინდელი თუ გვიანდელი "სკეპტიკოსებისთვისაც" საუბრობენ ივერიელთა ერთიანობის სხვა არსებით საფუძველზეც; კერძოდ, ისინი წერენ: **გვაქვს "მავასხებლობითიცა**(მავასხელობითიცა) **სიყვარული, ვითარცა სისხლით ნათესავთა და მოყვარობით შეკრულთა ურთიერთთა შორის".**

აქ საკვანძო სიტყვაა:**მავასხებლობითი,**რომელსაც ხელნაწერებში უდასტურდება მეორე ვარიანტიც:**მავასხელობითი.**

ამოსავალი ფუძეა**"ვასხება",**რომელიც ძველ ქართულში**"სესხებას"**ნიშნავს; საეკლესიო მწერლობიდან დავიმოწმებ ორ წინადადებას:

"**ავასხებდე** შენ ნათესავთა მრავალთა, ხოლო შენ არ ივასხებდე";

"**ივასხის** ცოდვილმან და არა მიაგის"...

 სიტყვები: მიმღეობები: მა-**ვასხ**-ელ-ობ-ით-ი და მა-**ვასხებ**-ლ-ობ-ით-ი ეყრდნობა **ვასხ-** ზმნური ფუძის თემისნიშნიან და უთემისნოშნო ვარიანტებს და არსებითად ერთი სემანტიკისანი არიან. "ტრახტატის" მოცემულ კონტექსტში **მავასხელობითი/მავასხებლობითი** ღრმაშინაარსიანი მეტაფორაა და სიტყვასიტყვით ნიშნავს: "სისხლისმიერი ნათესაობის" გამო სამუდამო "სესხით" ანუ სამუდამო ვალდებულებით **ერთმანეთთან მარადიულად დაკავშირებულ ხალხს - ერთ გვამად, ანუ ერთ სხეულად შეკრულ საზოგადოებას;**ანუ:მავასხელობითი სიყვარული - ურთიერთვალდებულებითი სიყვარული.

აქვე შევეხები **გვამ-** სიტყვის ისტორიასაც:

არქაულ ქართულში "გვამი" ნიშნავდა ქარქაშს, სხეულს, ორგანიზმს.  XVII- XVIII საუკუნეებში "გვამს" ორგვარი სემანტიკის მქონედ წარმოადგენს სულხან-საბა ორბელიანი:

**გვამი**- პირი, ხატი;

**გვამი -** "სულისგან შეზავებული ხორცი" ანუ ადამიანი.

თავად ერეკლე მეორე იყენებს ტერმინს:**სამგვამოვანი ღმერთი: კერძოდ,** 1791 წელს ერეკლე მეორის მიერ განახლებულ და ხელმოწერილ დოკუმენტში: "განწესებანი საქართუელოს მეფის ირაკლისნი ძეთა თვისთადმი სასამეფოისათვის საქართველოისა" ვკითხულობ: "სახელითა **ერთ-არსისა და სამგვამოვანისა ღმრთისა** მამისა და ძისა და სულისა წმიდისათა ვსწერ მე, მეორე ირაკლი ბაგრატოვანი..." (ქართული სამართლის ძეგლები, II, თბ., 1965, გვ. 507).

**ამრიგად, 223 წლის წინანდელ დოკუმენტში ქართველი მეფე-მთავრები აცხადებენ, რომ ისინი, ერთი ენით, სისხლით, ისტორიით ერთნი და ერთი ეკლესიის შვილები ისევ ერთიანდებიან ერთი სულის მქონე ერთ სხეულად.**ვფიქრობ,საინტერესოა პარალელის გავლება, ერთი მხრივ, ქართველთა ერთიანობის ისტორიულ ძეგლში - **1790 წლის ტრაქტატში - წარმოდგენილ ივერიელთა ერთობის განმსაზღვრელ კრიტერიუმებსა**და**მეორე მხრივ, ერის**ტრადიციულდა**ეთნოსის**თანამედროვე დეფინიციებს შორის.